CELEX: 32017D0877
Language: fi
Date: 2017-05-16 00:00:00
Title: Komission päätös (EU) 2017/877, annettu 16 päivänä toukokuuta 2017, ehdotetusta kansalaisaloitteesta ”EU:ta hajottavia taloudellisia ja palkkaeroja on vähennettävä” (tiedoksiannettu numerolla C(2017) 3382)

23.5.2017   
            
            
               FI
            
            
               Euroopan unionin virallinen lehti
            
            
               L 134/38
            
         KOMISSION PÄÄTÖS (EU) 2017/877,
   annettu 16 päivänä toukokuuta 2017,
   ehdotetusta kansalaisaloitteesta ”EU:ta hajottavia taloudellisia ja palkkaeroja on vähennettävä”
   
      
         (tiedoksiannettu numerolla C(2017) 3382)
      
   
   (Ainoastaan englanninkielinen teksti on todistusvoimainen)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kansalaisaloitteesta 16 päivänä helmikuuta 2011 annetun Euroopan parlamentin ja neuvoston asetuksen (EU) N:o 211/2011 (1) ja erityisesti sen 4 artiklan,
   sekä katsoo seuraavaa:
   
               (1)
            
            
               Ehdotetun kansalaisaloitteen ”EU:ta hajottavia taloudellisia ja palkkaeroja on vähennettävä” aihe liittyy säädöksiin, jotka osoittavat selvästi EU:n aikomuksen poistaa jäsenvaltioiden väliset palkkaerot ja jotka tämän tavoitteen saavuttamiseksi mahdollistavat näiden valtioiden tiiviimmän koheesion.
            
         
               (2)
            
            
               Ehdotetussa kansalaisaloitteessa todetaan, että merkittävien palkkaerojen vuoksi työntekijöiden liikkuvuus on yksisuuntaista. Joukkomuuton takia epäsuotuisammassa asemassa olevat jäsenvaltiot jäävät entistä enemmän jälkeen. Samalla rikkaammat jäsenvaltiot ovat työntekijöiden joukkomuuton kohteena ja kokevat sen etuihinsa puuttumisena, mikä hajottaa EU:ta. EU:n on osoitettava selvästi aikomuksensa poistaa palkkaerot, jotka vaikuttavat työntekijöiden vapaaseen liikkuvuuteen. Tätä varten EU tarvitsee tiiviimpää koheesiota varmistaakseen oman henkiinjäämisensä.
            
         
               (3)
            
            
               Perussopimusten soveltamiseksi voidaan antaa unionin säädöksiä
               
                           —
                        
                        
                           suuntaviivoista, jotka jäsenvaltioiden on otettava huomioon työllisyyspolitiikassaan;
                        
                     
                           —
                        
                        
                           liittyen Euroopan sosiaalirahastoon, joka pyrkii edistämään työntekijöiden työllistymistä ja heidän alueellista ja ammatillista liikkumistaan unionissa sekä helpottamaan heidän sopeutumistaan teollisuuden ja tuotantojärjestelmien muutoksiin erityisesti ammatillisen koulutuksen ja uudelleenkoulutuksen avulla;
                        
                     
                           —
                        
                        
                           rakennerahastojen tehtävien, ensisijaisten tavoitteiden ja rakenteen määrittelemiseksi edellyttäen, että rahoitettavat toimet johtavat unionin taloudellisen, sosiaalisen ja alueellisen yhteenkuuluvuuden vahvistumiseen.
                        
                     
         
               (4)
            
            
               Unionin säädöksiä perussopimusten soveltamiseksi voidaan hyväksyä jäsenvaltioiden toimien tukemiseksi ja täydentämiseksi muun muassa seuraavilla aloilla: työolot; työntekijöiden sosiaaliturva ja sosiaalinen suojelu; työntekijöiden suojelu työsopimuksen päättymisen yhteydessä; tiedottaminen työntekijöille ja työntekijöiden kuuleminen; työntekijöiden ja työnantajien edustaminen ja heidän etujensa kollektiivinen turvaaminen, mukaan lukien yhteistoiminta työpaikalla; työmarkkinoilta syrjäytyneiden henkilöiden integroiminen; sosiaalisen syrjäytymisen torjuminen; ja sosiaalisen suojelun järjestelmien uudistaminen. Kyseisiä säädöksiä ei kuitenkaan voida soveltaa palkkaan tai järjestäytymis-, lakko- tai työsulkuoikeuteen.
            
         
               (5)
            
            
               Euroopan unionista tehdyllä sopimuksella (SEU-sopimus) vahvistetaan unionin kansalaisuutta ja edistetään unionin demokraattista toimintaa muun muassa määräämällä, että kaikilla kansalaisilla on oikeus osallistua demokratian toteuttamiseen unionissa eurooppalaisen kansalaisaloitteen kautta.
            
         
               (6)
            
            
               Tämän vuoksi kansalaisaloitteen tekemistä varten vaadittavien menettelyjen ja edellytysten olisi oltava selkeitä, yksinkertaisia, käyttäjäystävällisiä ja oikeasuhteisia kansalaisaloitteen luonteeseen nähden, jotta voidaan rohkaista kansalaisten osallistumista ja tehdä unionista helpommin lähestyttävä.
            
         
               (7)
            
            
               Edellä mainituista syistä voidaan katsoa, että ehdotettu kansalaisaloite ei asetuksen 4 artiklan 2 kohdan b alakohdan mukaisesti selvästi ylitä komission toimivaltaa tehdä ehdotus unionin säädökseksi perussopimusten soveltamiseksi.
            
         
               (8)
            
            
               Ehdotettu kansalaisaloite ”EU:ta hajottavia taloudellisia ja palkkaeroja on vähennettävä” olisi sen vuoksi rekisteröitävä. Sille olisi kerättävä tuenilmauksia kuitenkin vain siltä osin kuin sen tarkoituksena on, että komissio antaa ehdotuksia unionin säädöksiksi perussopimusten soveltamiseksi johdanto-osan 3 ja 4 kappaleessa tarkoitetulla soveltamisalalla,
            
         ON HYVÄKSYNYT TÄMÄN PÄÄTÖKSEN:
   1 artikla
   1.   Ehdotettu kansalaisaloite ”EU:ta hajottavia taloudellisia ja palkkaeroja on vähennettävä” on rekisteröity.
   2.   Tuenilmauksien kerääminen ehdotetulle kansalaisaloitteelle, siltä osin kuin sen tarkoituksena on, että komissio antaa ehdotukset unionin säädöksistä perussopimusten soveltamiseksi työolojen ja -ehtojen; työntekijöiden sosiaaliturvan ja sosiaalinen suojelun; työtekijöiden suojelun työsopimuksen päättymisen yhteydessä; työntekijöille tiedottamisen ja työntekijöiden kuulemisen; työntekijöiden ja työnantajien edustamisen ja heidän etujensa kollektiivisen turvaamisen, mukaan lukien yhteistoiminta työpaikalla; työmarkkinoilta syrjäytyneiden henkilöiden integroimisen; sosiaalisen syrjäytymisen torjumisen ja sosiaalisen suojelun järjestelmien uudenaikaistamisen aloilla, on sallittua vain, jos kyseisiä säädöksiä ei sovelleta palkkaan tai järjestäytymis-, lakko- tai työsulkuoikeuteen.
   2 artikla
   Tämä päätös tulee voimaan 22 päivänä toukokuuta 2017.
   3 artikla
   Tämä päätös on osoitettu ehdotetun kansalaisaloitteen ”EU:ta hajottavia taloudellisia ja palkkaeroja on vähennettävä” järjestäjille (kansalaistoimikunnan jäsenille), joita edustavat Márton GYÖNGYÖSI ja Jaak MADISON, jotka toimivat myös yhteyshenkilöinä.
   
      Tehty Brysselissä 16 päivänä toukokuuta 2017.
      
         
            Komission puolesta
         
         Frans TIMMERMANS
         
            Ensimmäinen varapuheenjohtaja
         
      
   
   
      (1)  EUVL L 65, 11.3.2011, s. 1.